26 मई, 2015 अर्थात् केन्द्र सरकार के एक वर्ष पूरा होने के अवसर पर देश के नागरिकों को सम्बोधित एक खुले पत्र में प्रधानमंत्री ने कहा कि सरकार गरीबों, हाशिये पर पहुंच गए व पिछड़ गए लोगों के प्रति समर्पित है। भाजपा के चुनाव अभियानों में खूब इस्तेमाल किए गए नारे "सबका साथ सबका विकास" ने भी इसी विचार को लोगों तक पहुंचाया था। "प्रधानमंत्री जन-धन योजना" का भी उद्देश्य समाज के सबसे वंचित लोगों को वित्तीय रुप से शामिल करना है।